
AVIZ

asupra proiectului de Lege pentru  modificarea şi completarea art.1

 din Ordonanţa de urgenţă a Guvernului nr. 94/ 2002 privind transmiterea cu titlul gratuit, a unui imobil, proprietate privată a statului, în proprietatea Comitetului Olimpic Român


În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,   cu proiectul de Lege pentru modificarea şi completarea art.1 din Ordonanţa de urgenţă a Guvernului nr. 94/ 2002 privind transmiterea cu titlul gratuit, a unui imobil, proprietate privată a statului, în proprietatea Comitetului Olimpic Român, trimis cu adresa nr. P.L.X- 419 din 28 septembrie 2005, înregistrat  sub nr. 31/776 din 29 septembrie  2005.


Senatul, în şedinţa din 22 septembrie 2005, a adoptat proiectul de lege.



Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  13 octombrie 2005.


Membrii comisiei au examinat ordonanţa supusă aprobării, expunerea de motive la proiectul de lege şi avizul favorabil al Consiliului Legislativ nr. 736 din 21 .06.2005.

În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

